
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1831 

9 Δεκεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Καθορισμός χρόνου παύσης λειτουργίας των Τοπικών 


Ελεγκτικών Κέντρων (Τ.Ε.Κ) και παράδοση των 

υποθέσεώντουςσεΔ.Ο.Υ. 1 

Καθορισμός χρόνου έναρξης λειτουργίας Υποδιευ¬ 
θύνσεων και Τμημάτων Κώδικα Βιβλίων και Στοιχεί¬ 
ων (Κ.Β.Σ) των Δ.Ο.Υ Α' Τάξης του Υπουργείου Οι¬ 
κονομίας και Οικονομικών. 2 

Καθορισμός μηνιαίας αμοιβής των μελών της Επιτρο¬ 
πής για την έκδοση οδηγιών παρακολούθησης 
εφαρμογής των Προγραμμάτων Ποιότητας Μελε¬ 
τών (Π.Π.Μ.) και Έργων (Π.Π.Ε.) . 3 


Κατανομή τωνπροβλεπομένων κατά κλάδο οργανικών 
θέσεων μεταξύ Κεντρικής και Περιφερειακών Υπη¬ 
ρεσιών του Οργανισμού Γεωργικών Ασφαλίσεων. 4 

Τροποποίηση-συμπλήρωση ορισμένων διατάξεων του 
καταστατικού του Ταμείου Επικουρικής Ασφάλισης 
& Κοινής Διανομής Πρατηριούχων Υγρών Καυσίμων 5 


Καθορισμός του ανωτάτου ορίου σύνταξης και άλλες 
διατάξεις Του Ταμείου Επικουρικής Ασφάλισης και 
Πρόνοιας "Προσωπικού Ε.Ρ.Τ. &Τουρισμού (Τ.Ε.Α. 

Π.Π.Ε.Ρ.Τ.Τ.)". 6 

Ονομασία Κρατικού Αερολιμένα Λήμνου. 7 

Μεταβίβαση αρμοδιοτήτων στην Προϊστάμενη της 
Δ/νσης Φαρμακευτικών Μελετών και Έρευνας του 

Εθνικού Οργανισμού Φαρμάκων. 8 

Τροποποίηση της συστατικής πράξης του Νομικού 
Προσώπου με το όνομα "Σχολική Επιτροπή 7ου Δη¬ 
μοτικού Σχολείου - 7ου Νηπιαγωγείου Δήμου Λε- 
βαδέων" Ν. Βοιωτίας. 9 


ΑΠΟΦΑΣΕΙ Σ 

Αριθ. 1097603/1206/Α0006 (1) 


Καθορισμός χρόνου παύσης λειτουργίας των Τοπικών 
Ελεγκτικών Κέντρων (Τ.Ε.Κ) και παράδοση των υποθέ- 
σεών τους σε Δ.Ο.Υ. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 


α) Του άρθρου 60 του Ν.3283/2004 "Ανώνυμες εταιρεί¬ 
ες διαχείρισης αμοιβαίων κεφαλαίων, οργανισμοί συλλο¬ 
γικών επενδύσεων σε κινητές αξίες, αμοιβαία κεφάλαια 
και άλλες διατάξεις" (Α' 210). 

β) Του άρθρου 29 Α'του Ν. 1558/1985 "Κυβέρνηση και 
Κυβερνητικά Όργανα", όπως προστέθηκε με το άρθρο 27 
του Ν. 2081/1992 "Ρύθμιση του θεσμού των Επιμελητη¬ 
ρίων, τροποποίηση των διατάξεων του Ν. 1712/1987 για 
τον εκσυγχρονισμό των επαγγελματικών οργανώσεων 
των εμπόρων, βιοτεχνών και λοιπών επαγγελματιών και 
άλλες διατάξεις" (Α' 154) και τροποποιήθηκε με το άρθρο 
1 παρ. 2α του Ν. 2469/1997 "Περιορισμός και βελτίωση 
της αποτελεσματικότητας των κρατικών δαπανών και άλ¬ 
λες διατάξεις" (Α'38). 

γ) Του άρθρου 32 του Ν.1828/1989 (Α'2) "Αναμόρφωση 
της φορολογίας εισοδήματος και άλλες διατάξεις" όπως 
αντικαταστάθηκε με την παράγραφο 3 του άρθρου 19 του 
Ν.2443/1996 (Α' 265) "Τροποποίηση και συμπλήρωση του 
Τελωνειακού Κώδικα και άλλες διατάξεις". 

δ) Το γεγονός ότι, από τις διατάξεις της παρούσας από¬ 
φασης, δεν προκαλείται πρόσθετη δαπάνη σε βάρος του 
Κρατικού Προϋπολογισμού, αποφασίζουμε: 

1. - Ορίζουμε ως χρόνο παύσης λειτουργίας των Τοπικών 
Ελεγκτικών Κέντρων (Τ.Ε.Κ) την 31η Δεκεμβρίου 2004. 

2. - Οι υποθέσεις, που ανήκουν στην αρμοδιότητα των 
Τ.Ε.Κ, περιέρχονται στις Δ.Ο.Υ Α' Τάξης, που είναι αρμό¬ 
διες για την παραλαβή των δηλώσεων φορολογίας εισοδή¬ 
ματος του οικονομικού έτους 2004 ή του τελευταίου οικο¬ 
νομικού έτους, εφόσον αφορούν επιχειρήσεις ή φορολο¬ 
γούμενους που διέκοψαν τη δραστηριότητά τους πριν το 
οικονομικό έτος 2004 ή δεν υπέβαλαν δήλωση φορολογίας 
εισοδήματος οικονομικού έτους 2004, κατά περίπτωση. 

Στις ίδιες Δ.Ο.Υ περιέρχονται και όλες οι ανέλεγκτες 
υποθέσεις των προηγούμενων οικονομικών ετών. 

3. - Οι υποθέσεις: α) που αφορούν κοινοπραξίες κατα¬ 
σκευής τεχνικών έργων, περιέρχονται σε Δ.Ο.Υ Α' Τάξης, 
ανάλογα με την κατά τόπον αρμοδιότητά τους, κατά τα ορι¬ 
ζόμενα στην υπ’ αριθμ. 1057037/1181/Α0006/ 12.5.1998 
(Β'486) απόφαση του Υπουργού Οικονομικών, όπως τρο¬ 
ποποιήθηκε και συμπληρώθηκε με τις 1089529/1366/ 
Α0006/28.7.1998 (Β'841) και 1052446/7121/ΔΕ Β'/7.6. 2000 
(Β'755) όμοιες αποφάσεις. 

β) που εκκρεμούν ενώπιον των δικαστηρίων, καθώς και 
οι υποθέσεις, οι οποίες έχουν ελεγχθεί και έχουν εκδοθεί 

οι οικείες καταλογίστηκες πράξεις, αλλά δεν έχουν ολο¬ 
κληρωθεί οι λοιπές διαδικασίες αρμοδιότητας των Τ.Ε.Κ, 
περιέρχονται στις Δ.Ο.Υ, που είναι αρμόδιες για την πα¬ 
ραλαβή δηλώσεων φορολογίας εισοδήματος του οικονο¬ 
μικού έτους, που αφορούν οι υποθέσεις αυτές. 

4. - Οι δηλώσεις ανέλεγκτων χρήσεων των υποθέσεων, 
των οποίων ο τακτικός (οριστικός) φορολογικός έλεγχος 
έχει ανατεθεί στα ΤΕΚ με Υπουργικές αποφάσεις που εκ- 
δόθηκαν κατ’ εξουσιοδότηση των διατάξεων των παρα¬ 
γράφων 2 και 4 του άρθρου 3 του Ν.2343/1995, όπως 
ισχύουν μετά την τροποποίησή τους με τις παραγράφους 
9,10 και 11 του άρθρου 20 του Ν.2753/1999, καθώς και με 
το άρθρο 8του Ν.2873/2000, περιέρχονται στις Δ.Ο.Υ που 
ήταν αρμόδιες για την παραλαβή δηλώσεων φορολογίας 
εισοδήματος των χρήσεων αυτών. Εξαιρούνται οι δηλώ¬ 
σεις κοινοπραξιών κατασκευής τεχνικών έργων για τις 
οποίες αρμόδιες για την παραλαβή των δηλώσεων φορο¬ 
λογίας εισοδήματος αυτών ήταν οι Δ.Ο.Υ Β' τάξης, οι 
οποίες περιέρχονται στις Δ.Ο.Υ Α' τάξης, κατά τα οριζό¬ 
μενα στην περίπτωση α' της παραγράφου 3 της παρού¬ 
σας απόφασης. 

5. - Το γενικό αρχείο κάθε Τ.Ε.Κ περιέρχεται στην αντί¬ 
στοιχη Δ.Ο.Υ Α'Τάξης, που εδρεύει στην ίδια πόλη με αυ¬ 
τό και σε περίπτωση, που εδρεύουν περισσότερες Δ.Ο.Υ 
Α'Τάξης στην ίδια πόλη, στη Β'Δ.Ο.Υτης πόλης αυτής, με 
εξαίρεση τις περιοχές των νομών Αττικής και Θεσσαλονί¬ 
κης, καθώς και του 57ου ΤΕΚ, που περιέρχεται στις εξής 
Δ.Ο.Υ, ανά Τ.ΕΚ, αντίστοιχα: 

Α. - ΠΕΡΙΟΧΗ ΝΟΜΟΥ ΑΤΤΙΚΗΣ 
1 ου ΤΕΚ στη Δ.Ο.Υ Δ' Αθηνών (Δ', Η') 

2ου ΤΕΚ στη Δ.Ο.Υ ΚΒ' Αθηνών 
3ου ΤΕΚ στη Δ.Ο.Υ ΙΕ' Αθηνών 
4ου ΤΕΚ στη Δ.Ο.Υ ΙΔ' Αθηνών 
5ου ΤΕΚ στη Δ.Ο.Υ Κ' Αθηνών 
6ου ΤΕΚ στη Δ.Ο.Υ ΙΖ' Αθηνών 
7ου ΤΕΚ στη Δ.Ο.Υ ΚΑ' Αθηνών 
8ου ΤΕΚ στη Δ.Ο.Υ Μοσχάτου 
9ου ΤΕΚ στη Δ.Ο.Υ Ν. Ηρακλείου 
10ου ΤΕΚ στη Δ.Ο.Υ Ψυχικού 
11ου ΤΕΚ στη Δ.Ο.Υ Αιγάλεω 
12ου ΤΕΚ στη Δ.Ο.Υ Αγ. Αναργύρων 
13ου ΤΕΚ στη Δ.Ο.Υ Ιλίου 
Μου ΤΕΚ στη Δ.Ο.Υ Γλυφάδας 
15ου ΤΕΚ στη Δ.Ο.Υ Ν. Σμύρνης 
16ου ΤΕΚ στη Δ.Ο.Υ Παλλήνης 
17ου ΤΕΚ στη Δ.Ο.Υ Κορυδαλλού 
18ου ΤΕΚ στη Δ.Ο.Υ Δ' Πειραιά 
19ου ΤΕΚ στη Δ.Ο.Υ ΣΤ' Πειραιά 
Β.- ΠΕΡΙΟΧΗ ΝΟΜΟΥ ΘΕΣΣΑΛΟΝΙΚΗΣ 
20ου ΤΕΚ στη Δ.Ο.Υ Α' Θεσσαλονίκης 
21ου ΤΕΚ στη Δ.Ο.Υ Δ' Θεσσαλονίκης 
22ου ΤΕΚ στη Δ.Ο.Υ Γ Θεσσαλονίκης 
23ου ΤΕΚ στη Δ.Ο.Υ Η' Θεσσαλονίκης 
24ου ΤΕΚ στη Δ.Ο.Υ Ζ' Θεσσαλονίκης 
25ου ΤΕΚ στη Δ.Ο.Υ Αμπελοκήπων 
Γ. - ΠΕΡΙΟΧΗ ΝΟΜΟΥ ΛΑΣΗΘΙΟΥ 
57ου ΤΕΚ στη Δ.Ο.Υ Αγ. Νικολάου 
Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2004 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 


Αριθ. 1097160/1207/Α0006 (2) 

Καθορισμός χρόνου έναρξης λειτουργίας Υποδιευθύνσε¬ 
ων και Τμημάτων Κώδικα Βιβλίων και Στοιχείων (Κ.Β.Σ) 
των Δ.Ο.Υ Α' Τάξης του Υπουργείου Οικονομίας και Οι¬ 
κονομικών. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 60 του Ν.3283/2004 Ανώνυμες εταιρεί¬ 
ες διαχείρισης αμοιβαίων κεφαλαίων, οργανισμοί συλλο¬ 
γικών επενδύσεων σε κινητές αξίες, αμοιβαία κεφάλαια 
και άλλες διατάξεις" (Α' 210). 

β) Του άρθρου 29 Α'του Ν. 1558/1985 "Κυβέρνηση και 
Κυβερνητικά Όργανα", όπως προστέθηκε με το άρθρο 27 
του Ν. 2081/1992 "Ρύθμιση του θεσμού των Επιμελητη¬ 
ρίων, τροποποίηση των διατάξεων του Ν. 1712/1987 για 
τον εκσυγχρονισμό των επαγγελματικών οργανώσεων 
των εμπόρων, βιοτεχνών και λοιπών επαγγελματιών και 
άλλες διατάξεις" (Α' 154) και τροποποιήθηκε με το άρθρο 
1 παρ. 2α του Ν. 2469/1997 "Περιορισμός και βελτίωση 
της αποτελεσματικότητας των κρατικών δαπανών και άλ¬ 
λες διατάξεις" (Α'38). 

2. Το γεγονός ότι, από τις διατάξεις της απόφασης αυ¬ 
τής δενπροκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Ορίζουμε: α) την 15.12.2004 ως ημερομηνία έναρξης 
λειτουργίας των Υποδιευθύνσεων Ελέγχου και Φορολο¬ 
γίας των Δ.Ο.Υ Α' Τάξης, εξαιρουμένων των Δ.Ο.Υ Α' Τά¬ 
ξης του δ' εδαφίου της παρ.3 του άρθρου 60 του 
Ν.3283/2004. 

β) την 10.12.2004, ως ημερομηνία έναρξης λειτουργίας 
των Τμημάτων Κ.Β.Σ των Δ.Ο.Υ Α' τάξης του δ' εδαφίου 
της παρ. 3 του άρθρου 60 του Ν.3283/2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2004 

Ο ΥΠΟΥΡΓΟΣ 

ΓΕΩΡΓΙΟΣ ΑΛΟΓΟΣΚΟΥΦΗΣ 
-♦- 

Αριθ. 2/63480/0022 (3) 

Καθορισμός μηνιαίας αμοιβής των μελών της Επιτροπής 
για τηνέκδοση οδηγιών παρακολούθησης εφαρμογής 
των Προγραμμάτων Ποιότητας Μελετών (Π.Π.Μ.) και 
Έργων (Π.Π.Ε.) 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη : 

1. Τις διατάξεις του άρθρου 29 Ατού Νόμου 1558/1985 
Κυβέρνηση και Κυβερνητικά Όργανα. 

2. Τις διατάξεις της παρ.2 του άρθρου 5 του Ν. 
2229/1994 (ΦΕΚ. ΑΊ38). 

3. Τις διατάξεις του άρθρου 3 του Ν. 1256/1982 (ΦΕΚ. 
Α’65). 

4. Τις διατάξεις του άρθρου 17 του Ν. 3205/2003 (ΦΕΚ. 
Α’297). 

5. Τις διατάξεις της παρ. 2 του άρθρου δωδέκατου του 
Ν. 2338/1995 (ΦΕΚ. Α’202). 

6. Τις διατάξεις του άρθρου 40 του Ν.849/1978 όπως 
συμπληρώθηκε με το άρθρο 8 του Ν.2129/1993. 

7. Το με αριθμ. 2/72757/022/31.12.2003 έγγραφο του 
Γ.Λ. Κ. με το οποίο δίνονται οδηγίες για την εφαρμογή των 
διατάξεων του Ν. 3205/2003. 

8. Την υπ’ αριθμ. 4881/19.5.2004 (ΦΕΚ 754Β/19.5.2004) 
Απόφαση του Πρωθυπουργού και του Υπουργού ΠΕΧΩ- 
ΔΕ «Ανάθεσης αρμοδιοτήτων Υπουργού ΠΕΧΩΔΕ στους 
Υφυπουργούς Περιβάλλοντος, Χωροταξίας και Δημο¬ 
σίων Έργων». 

9. Τις διατάξεις του αρ. 22 παρ. 3 του Ν. 2362/1995 
(ΦΕΚ. 247Α). 

10. Την αρ. 2/74260/0004/15.10.1999 (ΦΕΚ. 1925/Β/ 
25.10.1999) Κ.Υ.Α. με θέμα "Μεταβίβαση εξουσίας υπο¬ 
γραφής σύμφωνα μετο άρθρο 7παρ. 1 του Ν. 1943/1991". 

11. Το Π.Δ. 81/21.4.1999 (ΦΕΚ. 92Δ/11.5.1999) με το 
οποίο συμπληρώνονται οι διατάξεις του Π .Δ. 428/1995 για 
τη λειτουργία κ.λ.π. της Γ.Δ.Π.Δ.Ε. 

Επειδή: 

1. Σύμφωνα με τις διατάξεις της παρ. 2 του άρθρου δω¬ 
δέκατου του Ν. 2338/1995, στις περιπτώσεις συγκρότη¬ 
σης επιτροπών, για επεξεργασία ειδικών θεμάτων της 
ΓΓΔΕ οι δαπάνες των σχετικών αμοιβών βαρύνουν τις πι¬ 
στώσεις του έργου που προσδιορίζεται με την απόφαση 
συγκρότησης των επιτροπών αυτών. 

2. Με την έκδοση της παρούσας απόφασης προκαλείται 
δαπάνη ύψους 10.800 € που θα καλυφθεί από τις πιστώ¬ 
σεις του ενάριθμου έργου 1960 ΣΕ 07100000 εξοπλισμός 
Υπηρεσιών παρ. 1 Ε (π.κ.0067102). 

3. Η Επιτροπή η οποία αποτελείται από δημόσιους λει¬ 
τουργούς και από ελεύθερους επαγγελματίες εργάσθη- 
κε εκτός ωραρίου Υπηρεσίας και σε χρόνο μη υπερωρια- 
κής απασχόλησης για την έκδοση οδηγιών παρακολού¬ 
θησης εφαρμογής των Προγραμμάτων Ποιότητας 
Μελετών (Π.Π.Μ.) και Έργων (Π.Π.Ε.) για έξι μήνες από 
25/2/2004 μέχρι 25/8/2004. 

4. Οι εργασίες της επιτροπής αποσκοπούν στην αποτε¬ 
λεσματικότερη λειτουργία της Δημόσιας Διοίκησης. 

5. Με την αρ.814/24.8.2004 αναφορά του Προέδρου 
της Επιτροπής υπεβλήθη το πόρισμα των εργασιών για 
την έκδοση οδηγιών παρακολούθησης εφαρμογής των 
Προγραμμάτων Ποιότητας Μελετών (ΠΠΜ) και (ΠΠΕ), 
αποφασίζουμε: 

1. Καθορίζουμε αμοιβή για τα μέλη της Επιτροπής : 

Για τον Πρόεδρο και τα μέλη της Επιτροπής τριακόσια 
Ευρώ (300 €) μηνιαίως. 

2. Κατανέμουμε την ανωτέρω δαπάνη ως κατωτέρω : 

Σε βάρος των πιστώσεων του ενάριθμου έργου 1960 ΣΕ 

07100000 Εξοπλισμός Υπηρεσιών παρ. 1 Ε (π.κ.0067102) 
ποσό των δέκα τεσσάρων χιλιάδων τετρακοσίων Ευρώ 
(14400€) για την κάλυψη των αμοιβώντων παρακάτω με¬ 


λών ήτοι: 

α. Τζοβαρίδης Σοφοκλής 6 μήνες X 300 € / μήνα= 1.800 €. 

β. Γεωργαλής Χρήστος 6 μήνες X 300 € / μήνα = 1.800 € 

γ. Σοιλεμέζογλου Γεώργιος 6 μήνες X 300 € / μήνα = 1.800 € 

δ. Μπόγδης Αθανάσιος 6 μήνες X 300 € / μήνα = 1.800 € 

ε. Γ αλάνης Ανδρέας 6 μήνες X 300 € / μήνα = 1.800 € 


στ. Αγγελόπουλος Χάρης 6 μήνες X 300 € / μήνα= 1.800 €. 

Άθροισμα 10.800 € 

4. Η ανωτέρω αποζημίωση καταβάλλεται στους δικαι¬ 
ούχους μετά από βεβαίωση του Προέδρου κάθε Υποεπι¬ 
τροπής εφόσον παραστού ν σε όλες τις συνεδριάσεις της, 
οι οποίες δεν μπορούν να είναι λιγότερες των τεσσάρων 
(4). 

5. Σε περίπτωση συμμετοχής σε λιγότερες των τεσσά¬ 
ρων (4) συνεδριάσεων η αποζημίωση μειώνεται ανάλογα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Δεκεμβρίου 2004 

Οι Γ ενικοί Γ ραμματείς 

Δημοσίων Έργων 

Υπ. Οικονομίας Υπουργείου Περιβάλλοντος, 

και Οικονομικών Χωροταξίας και Δημ. Έργων 

ΓΕΩΡΓ. ΚΟΥΡΗΣ ΓΕΩΡΓ.ΤΡΥΦΩΝΙΔΗΣ 

- ♦ - 

Αριθ.Φ 10034/22145/1383 (4) 

Κατανομή των προβλεπομένων κατά κλάδο οργανικών 
θέσεων μεταξύ Κεντρικής και Περιφερειακών Υπηρε¬ 
σιών του Οργανισμού Γεωργικών Ασφαλίσεων" 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ 
ΠΡΟΣΤΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 5 του Ν. 
3050/2002 "Σύσταση λογαριασμού Αγροτικής Εστίας και 
άλλες διατάξεις" (Α'214). 

2. Την Υ.Α. 177647/8720/1961 "Κανονισμός Κατάστα¬ 
σης Προσωπικού ΟΓΑ" (Β'320), όπως ισχύει σήμερα. 

3. Την υπ’ αριθμ. Υ1/10.03.2004 απόφαση του Πρωθυ¬ 
πουργού "Μεταβολή τίτλων Υπουργείων και καθορισμός 
της σειράς τάξης των Υπουργείων" (Β'513). 

4. Την ΔΙΔΚ/Φ1/2/6139/23.03.2004 (ΦΕΚ 527Β') κοινή 
απόφαση του Πρωθυπουργού και του Υπουργού Εσωτε¬ 
ρικών, Δημόσιας Διοίκησης και Αποκέντρωσης "Ανάθεση 
αρμοδιοτήτων στους Υφυπουργούς Εσωτερικών, Δημό¬ 
σιας Διοίκησης και Αποκέντρωσης". 

5. Την υπ’ αριθ. 80015/22.04.2004 (ΦΕΚ 598Β') κοινή 
απόφαση του Πρωθυπουργού και του Υπουργού Απα¬ 
σχόλησης και Κοινωνικής Προστασίας "Ανάθεση αρμο¬ 
διοτήτων στους Υφυπουργούς Απασχόλησης και Κοινω¬ 
νικής Προστασίας", όπως αυτή τροποποιήθηκε με τις υπ’ 
αριθμ. 80026/09.06.2004 (ΦΕΚ 883Β') και 80045/ 
23.08.2004 (ΦΕΚ 1293Β') όμοιες αποφάσεις. 

6. Το γεγονός ότι από την απόφαση αυτή, δεν προκα- 
λείται δαπάνη σε βάρος του προϋπολογισμού του ΟΓΑ. 

7. Το 803/22/26.08.2004 έγγραφο του ΟΓΑ, αποφασί¬ 
ζουμε: 

Κατανέμουμε τις οργανικές θέσεις κατά κλάδο Προσω¬ 
πικού μεταξύ της Κεντρικής και των Περιφερειακών Υπη¬ 
ρεσιών του ΟΓΑ, ως εξής: 

ΚΛΑΔΟΙ 

ΚΑΤΑΝΟΜΗ ΘΕΣΕΩΝ 

ΠΡΟΣΩΠΙΚΟΥ 

Κεντρική 

Υπηρεσία 

Περιφ. Υποκ. 
Κεντρικής 
Μακεδονίας 

Περιφ. Υποκ. 
Δυτικής 
Ελλάδας 

Περιφ. Υποκ. 
Κρήτης 

Περιφ. Υποκ. 
Θεσσαλίας 

Περιφ. Υποκ. 
Ανατολικής 
Μακεδονίας 
και Θράκης 

Περιφ. Υποκ. 
Πελοπον- 
νήσου 

ΣΥΝΟΛΟ 

ΠΕ Διοίκησης 

196 

12 

11 

10 

11 

11 

11 

262 

ΠΕ 

Αναλογιστών 

4 







4 

ΠΕ Πληρ/κής 

28 



1 




29 

ΠΕ Ιατρών 

25 

3 

2 

2 

2 

2 

2 

' 38 

ΠΕ 

Φαρμ/ττοιών 

52 

7 

4 

3 

4 

4 

4 

78 

ΠΕ 

Μεταφραστών 

3 







3 

ΠΕ Βιβλιοθη¬ 
κονομίαν 

1 







1 

ΤΕ Διοικητικός 
- Λογιστικός 

55 

12 

10 

7 

12 

15 

14 

125 

ΤΕ Πληρ/κής 

7 

1 

1 

1 

1 

1 

1 

13 

ΤΕ Κοινωνικής 
Εργασίας 

2 







2 

ΤΕ 

Νοσηλευτικής 

2 







2 

ΤΕ 

Τεχνολογικών 
Εφαρμογών 
α. Ειδικ. 
Τεχν/γων 
Μηχ/κών 

β. Ειδικ. 
Ηλεκτρονικής 

3 

1 




1 



4 

1 

ΔΕ Διοικητικών 
Υπαλλήλων Β 

197 

7 

5 

5 

3 

1 

2 

220 


■ 

ίΙ 






12 









20 

«1· 



1 

1 




2 

ΥΕ 

Αρχει οθετών 

14 

1 






15 

ΥΕ Οδηγών 
Αυτοκινήτων 

3 







3 

ΥΕ 

Τηλεφωνητών 

6 







6 


20 

1 


1 




22 

ΠΜΣΗ5338Μ 

2 







2 

Π^7Ί|ϋ||«Τι,2' 

4 


■ 





4 


2 







2 


2 







2 


661 

44 

34 

31 

34 

34 

34 

872 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Οκτωβρίου 2004 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ 
ΚΑΙ ΑΠΟΚΕΝΤΡΩΣΗΣ ΠΡΟΣΤΑΣΙΑΣ 

Α. ΑΝΔΡΕΟΥΛΑΚΟΣ Ν. ΑΓΓΕΛΟΠΟΥΛΟΣ 

-♦- 

Αριθ. Φ.20210/28983/1243 (5) 

Τροποποίηση-συμπλήρωση ορισμένων διατάξεων του 
καταστατικού του Ταμείου Επικουρικής Ασφάλισης & 
Κοινής Διανομής Πρατηριούχων Υγρών Καυσίμων 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 42 του Ν .2972/2001 (Α' 291) 
"Εκσυγχρονισμός της οργάνωσης και της λειτουργίας 
του Ιδρύματος Κοινωνικών Ασφαλίσεων και άλλες διατά¬ 
ξεις". 

2. Τις διατάξεις του άρθρου 29 Α’ του Ν.1558/1985 (Α' 
137) όπως προστέθηκαν με τις διατάξεις του άρθρου 27 
του Ν.2081/1992 (ΑΊ54) και αντικαταστάθηκαν με τις δια¬ 
τάξεις του άρθρου 1 του Ν. 2469/1997 (Α'38)" Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις". 

3. Τις υπ’ αριθμ. 80015/22.4.2004 (Β' 598), 80026/ 

9.6.2004 (Β’, 883) και 80045/23.8.2004 (Β' 1293) κοινές 
αποφάσεις του Πρωθυπουργού και του Υπουργού Απα¬ 
σχόλησης και Κοινωνικής Προστασίας «Ανάθεση αρμο¬ 
διοτήτων στους Υφυπουργούς Απασχόλησης και Κοινω¬ 
νικής Προστασίας». 

4. Τη γνώμη του Συμβουλίου Κοινωνικής Ασφάλειας 
που διατυπώθηκε στην 2η/25.10.2004 συνεδρίασή του. 

5. Την απόφαση του Διοικητικού Συμβουλίου του Τα¬ 
μείου Επικουρικής Ασφαλίσεως & Κοινής Διανομής Πρα¬ 
τηριούχων Υγρών Καυσίμων, που διατυπώθηκε στην 15η/ 

21.4.2004 συνεδρίασή του. 

6. Την συνταχθείσα τον Αύγουστο του 2000 Αναλογιστι- 
κή Μελέτη. 

7. Το γεγονός ότι από τις διατάξεις της απόφασης 
αυτής δεν προκαλείται επιβάρυνση, αποφασίζουμε: 

Οι διατάξεις του Καταστατικού του Ταμείου Επικουρι¬ 
κής Ασφάλισης και Κοινής Διανομής Πρατηριούχων 
Υγρών Καυσίμων τροποποιούνται, συμπληρώνονται και 
αντικαθίστανται ως εξής: 

1. Η παρ. 1 του άρθρου 3 αντικαθίσταται ως εξής: 

"1. Στην ασφάλιση του Ταμείου υπάγονται υποχρεωτικά 
τα φυσικά πρόσωπα τα οποία έχουν στο όνομά τους την 
κατά νόμο άδεια λειτουργίας πρατηρίου υγρών καυσίμων 
(βενζινών και πετρελαίων, εκτός πετρελαίου θέρμανσης 
και φωτιστικού) ή υγραερίου για κίνηση οχημάτων, καθώς 
και τα φυσικά πρόσωπα τα οποία έχουν στο όνομά τους 
άδεια λειτουργίας σταθμού αυτοκινήτων με δυνατότητα 
χορήγησης υγρών καυσίμων (βενζινών και πετρελαίων, 
εκτός πετρελαίου θέρμανσης και φωτιστικού) ή υγραερί¬ 
ου, εφόσον τα πρατήρια αυτά ή οι σταθμοί αυτοκινήτων, 
ευρίσκονται εντός περιοχής κύκλου με κέντρο την πλα¬ 
τεία Ομονοίας Αθηνών και ακτίνα μήκους 20 χιλιομέτρων". 

2. Το τέταρτο εδάφιο της παρ.3 του άρθρου 9 αντικαθί¬ 
σταται ως εξής: 


" Σε περίπτωση που έχουν καταβληθεί μεγαλύτερα πο¬ 
σά από αυτά που ορίζονται με βάση την ανώτατη ασφαλι¬ 
στική κατηγορία, τα επιπλέον ποσά καταχωρούνται σε ει¬ 
δικό λογαρισμό υπέρ του ασφαλισμένου". 

3. Οι διατάξεις της παρ.5 του άρθρου 23 καταργούνται. 
Η παρ.6 του ίδιου άρθρου αναριθμείται σε 5. 

4. Η παρ.1 του άρθρου 27 αντικαθίσταται ως εξής: 

"1. Το δικαίωμα του ασφαλισμένου για απονομή σύντα¬ 
ξης γεννάται με την επέλευση της ασφαλιστικής περί¬ 
πτωσης κατά τα οριζόμενα στο άρθρο 13 του παρόντος. 
Η καταβολή της σύνταξης αρχίζει από την πρώτη του επό¬ 
μενου μήνα της συνταξιοδότησης από τον κύριο φορέα. 
Σε καμία περίπτωση δεν καταβάλλεται σύνταξη από το 
Ταμείο πέραν του έτους από την ημερομηνία υποβολής 
της αίτησης για συνταξιοδότηση. Η σύνταξη καταβάλλε¬ 
ται στην αρχή κάθε μήνα". Οι διατάξεις της παραγράφου 
αυτής εφαρμόζονται και για όλες τις περιπτώσεις συντα- 
ξιοδότησης από 2.3.2004 και εφεξής. 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Δεκεμβρίου 2004 

Ο ΥΦΥΠΟΥΡΓΟΣ 

ΝΙΚ. ΑΓΓΕΛΟΠΟΥΛΟΣ 
-♦- 

Αριθ. Φ.20156/28984/1244 (6) 

Καθορισμός του ανωτάτου ορίου σύνταξης και άλλες δια¬ 
τάξεις του Ταμείου Επικουρικής Ασφάλισης και Πρό¬ 
νοιας Προσωπικού Ε.Ρ.Τ. & Τουρισμού (Τ.Ε.Α. 
Π.Π.Ε.Ρ.Τ.Τ.) 

Ο ΥΦΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Εχοντας υπόψη: 

1. Τις διατάξεις της παρ.2 του άρθρου 66 του Ν. 
2084/1992 (Α’ 165)" Αναμόρφωση της Κοινωνικής Ασφά¬ 
λισης και άλλες διατάξεις" σε συνδυασμό με τις διατάξεις 
τηςπαρ.δτου άρθρου 8του Ν.2335/1995. 

2. Τις διατάξεις του άρθρου 29 Α’ του Ν. 1558/1985 (Α' 
137) όπως προστέθηκε με το άρθρο 27 του Ν.2081/1992 
(Α' 154) και τροποποιήθηκε με το άρθρο 1 του Ν. 
2469/1997 (Α’38). 

3. Τις διατάξεις του άρθ. 30 του Ν. 1027/1980, όπως έχει 
αντικατασταθείμετοάρθ. 7του Ν. 1275/1982 (Α' 100) και 
συμπληρώθηκε με τις διατάξεις του άρθ. 43 του Ν. 
1469/1984 (Α'111). 

4. Τις υπ’ αριθ. 80015/22.4.2004 (Β' 598) και 80026/ 

9.6.2004 (Β’, 883), και 80045/23.8.2004 (Β’,1293) κοινές 
αποφάσεις του Πρωθυπουργού και του Υπουργού Απα¬ 
σχόλησης και Κοινωνικής Προστασίας "Ανάθεση αρμο¬ 
διοτήτων στους Υφυπουργούς Απασχόλησης και Κοινω¬ 
νικής Προστασίας". 

5. Το 5711/26/29.1.2004 έγγραφο του Υπουργείου Οι¬ 
κονομίας και Οικονομικών, "Αύξηση των συντάξεων και 
εφάπαξ παροχών για το έτος 2004". 

6. Τις αποφάσεις του Δ.Σ Του Ταμείου Επικουρικής 
Ασφάλισης και Πρόνοιας Προσωπικού Ε.Ρ.Τ. & Τουρι¬ 
σμού (Τ.Ε.Α.Π.Π.Ε.Ρ.Τ.Τ.) (που λήφτηκαν κατά τις αρ. 
11/17.3.2004 και 27/21.7.2004 συνεδριάσεις του. 

7. Την 8332/119/30.4.2004 οικονομική έκθεση της 
Δ/νσης Αναλογιστικών Μελετώντης Γ ενικής Γ ραμματείας 
Κοινωνικών Ασφαλίσεων 

8. Τη γνωμοδότηση του Συμβουλίου Κοινωνικής Ασφάλι¬ 
σης που λήφθηκε κατά την 2η/25.10.2004 συνεδρίασή του. 

9. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Ταμείου Επικουρικής Ασφάλισης και Πρόνοιας Προ¬ 
σωπικού Ε.Ρ.Τ. & Τουρισμού (Τ.Ε.Α.Π.Π.Ε.Ρ.Τ.Τ.), ύψους 
408χιλ. € περίπου κατά το τρέχον έτος, για την οποία έχει 
εγγράφει πίστωση στον Κ.Α.Ε 0629 του προϋπολογισμού 
οικονομικού έτους 2004του Ταμείου, αποφασίζουμε: 

1. Τον καθορισμό του ανωτάτου ορίου σύνταξης σε 
669,50 ευρώ, από 1.1.2004. 

2. Τα ποσά σύνταξης κάθε κλιμακίου, όπως έχουν δια¬ 
μορφωθεί με τις αυξήσεις της υπ’ αριθμ. Φ.20156/ 
10413/459/22.6.2004 Υπουργικής Απόφασης, σε καμία 
περίπτωση δεν μπορεί να είναι κατώτερα από τα ποσά σύ¬ 
νταξης του προηγούμενου κλιμακίου που προκύπτουν με 
τις αυξήσεις αυτές. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Δεκεμβρίου 2004 

Ο ΥΦΥΠΟΥΡΓΟΣ 

ΝΙΚ. ΑΓΓΕΛΟΠΟΥΛΟΣ 
-♦- 

Αριθ. ΥΠΑ/Δ3/Α/48693/1121 (7) 

Ονομασία Κρατικού Αερολιμένα Λήμνου. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α) Του Ν.Δ 714/1970 "Περί ιδρύσεως ΔΕΜ και Οργανώ- 
σεως ΥΠΑ", όπως τροποποιήθηκε με τον Ν. 1340/1983. 

β) Του Π.Δ 56/1.2.1989 "Περί Οργανισμού ΥΠΑ". 

γ) Του άρθρου 29Ατου Ν. 1558/1985 "Κυβέρνηση και 
κυβερνητικά όργανα", όπως αυτό προστέθηκε με το άρ¬ 
θρο 27 του Ν. 2081/1992 και αντικαταστάθηκε από την 
Παρ. 2ατου αριθ. 1 του Ν. 2469/1997. 

2. Την υπ’ αριθ. 93/21.9.2004 απόφαση του Νομαρχια¬ 
κού Συμβουλίου Λέσβου "Έγκριση Ονομασίας Κρατικού 
Αερολιμένα Λήμνου". 

3. Την υπ’ αριθ. 48/2003/3.3.2003 απόφαση του Δημοτι¬ 
κού Συμβουλίου του Δήμου Ατσικής Λήμνου "Λήψη απόφα¬ 
σης σχετικά με ονομασία Κρατικού Αερολιμένα Λήμνου". 

4. Το γεγονός ότι από τις διατάξεις αυτής της Απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 

1. Ονομάζουμε τον Κρατικό Αερολιμένα Λήμνου: Κρατι¬ 
κό Αερολιμένα Λήμνου "Ήφαιστος". 

2. Η Υπηρεσία Ελέγχου Περιοχής (ΥΕΠ) να μεριμνήσει 
για σχετική δημοσίευση στις αεροναυτικές εκδόσεις. 

3. Η ΥΠΑ/Δ10 να μεριμνήσει για την τροποποίηση της κα- 
θιερωθείσης σύντμησης της ονομασίας του Αερολιμένα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ελληνικό, 2 Δεκεμβρίου 2004 

Ο ΥΠΟΥΡΓΟΣ 

ΜΙΧΑΛΗΣ ΛΙΑΠΗΣ 


Αριθ. 68070 (8) 

Μεταβίβαση αρμοδιοτήτων στην Προϊστάμενη της 
Δ/νσης Φαρμακευτικών Μελετών και Έρευνας του 
Εθνικού Οργανισμού Φαρμάκων. 

Ο ΠΡΟΕΔΡΟΣ ΤΟΥ Δ.Σ. ΤΟΥ ΕΘΝΙΚΟΥ 
ΟΡΓΑΝΙΣΜΟΥ ΦΑΡΜΑΚΩΝ 

Έχοντας υπόψη: 

1 .Τις διατάξεις: 

α) Του Ν. 1316/1983 "Ίδρυση,Οργάνωση και Αρμοδιό¬ 
τητες του ΕΟΦ" όπως τροποποιήθηκε και συμπληρώθηκε 
μεταγενέστερα 

β) Του Π.Δ. 142/1989 "Οργανισμόςτου ΕΟΦ", όπωςτρο- 
ποποιήθηκε με το Π.Δ. 151/1993. 

2. Την υπ’ αριθμ. 0-570/9/10.11.2004 Απόφαση του 
ΔΣ/ΕΟΦ. 

3. Τις υπηρεσιακές ανάγκες, αποφασίζουμε: 

Μεταβιβάζουμε στην Προϊσταμένη της Δ/νσης Φαρμα¬ 
κευτικών Μελετών και Έρευνας του Εθνικού Οργανισμού 
Φαρμάκων εκτός των αναφερομένων στην υπ’ αριθμ. 
33956/ 17.4.2004 απόφαση του Προέδρου του ΔΣ/ΕΟΦ, 
το δικαίωμα υπογραφής των αποφάσεων εγκρίσεως χο¬ 
ρήγησης της θαλιδομίδης σε ασθενείς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χολαργός, 1 Δεκεμβρίου 2004 

Ο Πρόεδρος 
ΔΗΜΗΤΡΙΟΣ ΒΑΓΙΩΝΑΣ 

-♦- 

Αριθ. 13593 (9) 

Τροποποίηση της συστατικής πράξης του Νομικού Προ¬ 
σώπου με το όνομα "Σχολική Επιτροπή 7ου Δημοτικού 
Σχολείου - 7ου Νηπιαγωγείου Δήμου Λεβαδέων" Ν. 
Βοιωτίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΟΣ 

Έχοντας υπόψη: 

-Τις διατάξεις του άρθρου 203 του ΔΚΚ (ΠΔ 410/1998). 

-Τις διατάξεις του άρθρου 5 του Ν. 1894/1990 

- Την υπ’ αριθ. 9066/9.9.1991 απόφαση του Νομάρχη 
Βοιωτίας που αφορά την σύσταση Νομικού Προσώπου με 
το όνομα "Σχολική Επιτροπή 7ου Δημ. Σχολείου - 7ου Νη¬ 
πιαγωγείου - 9ου Νηπιαγωγείου "Δήμου Λεβαδέων και δη- 
μοσιεύθηκε στο ΦΕΚ 904/6.11.1991 τεύχος Β 

- Την υπ’ αριθ. 928/24.2.1999 απόφαση της Διευθύ¬ 
ντριας Τοπικής Αυτοδιοίκησης και Διοίκησης Ν. Βοιωτίας 
με την οποία τροποποιήθηκε η 9066/9.9.1991 απόφαση 
του Νομάρχη Βοιωτίας που δημοσιεύθηκε στο ΦΕΚ 416 
τεύχος Β /19.4.1999 

- Την υπ’ αριθ. 229/2004 απόφαση του Δημοτικού Συμ¬ 
βουλίου Λιβαδειάς περί τροποποίησης της Συστατικής 
Πράξης του Ν.Π. "Σχολική Επιτροπή 7ου Δημοτικού Σχο¬ 
λείου - 7ου Νηπιαγωγείου Δήμου Λιβαδειάς" 

- Την υπ’ αριθ. 1526/5.4.2004 απόφαση του Γενικού 
Γραμματέα Περιφέρειας Στερεάς Ελλάδας περί Μεταβί¬ 
βασης δικαιώματος υπογραφής με εντολή Γ ενικού Γ ραμ¬ 
ματέα Περιφέρειας Στερεάς Ελλάδας στους Δ/ντές Τοπ. 
Αυτ/σης και Διοίκησης, αποφασίζουμε: 

Τροποποιούμε την υπ’ αριθ. 9066/9.9.1991 απόφαση 
του Νομάρχη Βοιωτίας, η οποία τροποποιήθηκε με την 

υπ’ αριθμ. 928/ 24.2.1999 απόφαση της Δ/ντριας Τοπικής 
Αυτοδιοίκησης καιΔ/σης Ν. Βοιωτίας όπως παρακάτω: 

Α. Ως προς την παράγραφο 1 και συνιστούμε Νομικό 
Πρόσωπο με την επωνυμία" Σχολική Επιτροπή 7ου Δημο¬ 
τικού σχολείου - 7ου Νηπιαγωγείου - 10ου Νηπιαγωγείου 
Λιβαδειάς " αντί της Σχολικής Επιτροπής 7ου Δημοτικού 
Σχολείου - 7ου Νηπιαγωγείου Λιβαδειάς 11 . 

Β. Ως προς την παράγραφο 3 που αφορά το Διοικητικό 
Συμβούλιο το οποίο από πενταμελές γίνεται επταμελές 
και θα αποτελείται από τους κάτωθι: 

1) Εναν (1) Δημοτικό Σύμβουλο ως Πρόεδρο 

2) Τρεις (3) Δ/ντεςτων Σχολικών Μονάδων και 

3) Τρεις (3) Προέδρους Συλλόγων Γονέων και Κηδεμό¬ 
να των Σχολικών Μονάδων. 


Κατά τα λοιπά ιοχΰει ως έχει η υπ’ αριθ. 9066/9.9.1991 
απόφαση του Νομάρχη Βοιωτίας όπως αυτή τροποποιή¬ 
θηκε με την υπ’ αριθ. 928/24.2.1999 απόφαση της Διευ¬ 
θύντριας Διεύθυνσης Τοπικής Αυτοδιοίκησης μου και Δι¬ 
οίκησης Ν. Βοιωτίας. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 8 Νοεμβρίου 2004 

Με εντολή Γ ενικού Γ ραμματέα Περιφέρειας 
Η Διευθύντρια 
Ε. ΘΕΟΔΩΡΑΚΗ 




23526 ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΡιΙΐρ : νννννν.Θί.^Γ - θ-ιύιθΜ: ννθ5ηΐ33ΐθΓ @ θ1.0γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


(2410)597449 
(26610) 89127 
(26610) 89105 
(2810) 396 409 
(22510) 46 888 
(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 






• Για τα ΦΕΚ από 1 μέχρι 16 σελίδες σε 1 

ΘυιΌ, προσαυξανόμενη κατά 0,20 θυιΌ για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυιΌ ανά σελίδα. 




Σε μορφή ΟΟ: 






Τεύχος 

Περίοδος 

Ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-Γοπτ και μέχρι 100 σελίδες σε 5 θυιΌ προσαυξανόμενη 


κατά 1 θυιΌ ανά 50 σελίδες. 

Η τιμή πώλησης σε μορφή οά- Γοιτι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυΐΌ ανά έτος. 

Τα παραπάνω οά-Γοηι διατίθενται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά: 210-9472555, ίαχ : 210- 9472556 ϊπΙθγπθΙ : ΜΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙπίβιτΊβΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θογο ανά έτος παλαιότητας και ανά τεύχος. 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠ ΕΤ (5% του ποσού της συνδρομής) στον κωδικό αριθμό εσόδων ΚΛΕ 3512) ,Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

" Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠΘΐ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































